Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Vaatate saadet "Gloryline".
Mina olen Glory Backman
ja täna tahan õpetada teile TV7 vahendusel aaretest,
mis püsivad igavesti.
Paulus ütleb Koloslaste kirjas 2:3,
et Kristuses peituvad kõik tarkuse ja tunnetuse aarded.
Uurisin pisut, mida sõna "aare" või "aarded" tähendab
ja kreeka keeles on selleks sõnaks "thisavrós".
See tähendab väga väärtuslike asjade või väärisesemete varaaita.
Meie elus on suurim aare - Jeesus Kristus,
kes elab meis oma Sõna kaudu.
Kuid meis elab ka Püha Vaim,
kes avab meile Jumala kirjapandud Sõna,
kuulutab meile tulevastest asjadest ja räägib sellest, mis on Isa südamel.
Nii juhib Ta meid igapäevaselt kõigi nende asjade kaudu.
Püha Vaim avab meile ka kõiki Kristuses peituvaid aardeid.
Paulus ütleb ka, et need aarded on meis kui saviastjates.
Me oleme kui saviastjatest aaretelaekad,
mis püsivad igavesti.
Kas pole mitte imeline?
Samas ei saa me lasta end häirida sellest, et oleme saviastjad,
sest neid on erikujulisi ja erinevates värvides.
Oluline on see aare, mis on seal sees.
See on see miski meis, kes oleme uuestisündinud kristlased.
Meis on see jumalik aare, mis kätkeb endas Püha Vaimu,
Jumala Sõna ja tõotusi.
Ka tulevikku ja lootust,
mida meile on tõotatud Kristuses igaveseks.
See aare, mida oma saviastjates kanname -
meil on võimalus kasvatada või paljundada seda
kasutamise kaudu.
Jeesus annab meile Matteuse 6:19-21 nõu,
öeldes: "Ärge koguge endile aardeid maa peale,
kus koi ja rooste neid rikuvad
ja kuhu vargad sisse murravad ja varastavad!
Koguge endile aardeid taevasse, kus koi ega rooste neid ei riku
ja kuhu vargad sisse ei murra ega varasta!"
Ehk siis Jeesus ütleb meile,
et me aarded ei peaks peituma maistes asjades;
maises elus ja ajas eksisteerivates asjades.
Vaid meie aarded peituvad Kristuses
ja kui Kristus on meis nii oma Vaimu kui Sõna läbi,
siis need aarded on samuti juba meis
ja Püha Vaim ise avab meile seda aaretelaegast.
Need aarded ei hõlju kusagil ringi, vaid need on juba meie sees.
Meie asi on need vaid üles otsida ja leida.
Jeesus ütles, et kes otsib, see leiab, kes koputab, sellele avatakse
ja kes palub, see saab.
Nii pead sa leidma üles,
mis on su tegelik aare siin maises elus.
Mis on sinu aare?
On selleks tõesti Jeesus Kristus - isandate Issand,
või on Ta vaid kui üks element paljude muude asjade seas,
olemata nr.1 su elus?
Kui nii, siis on küll paha lugu!
Sest taevane aare
peaks kohe kindlasti olema esikohal me elus.
Sest õnnis on inimene, kes on selle aarde leidnud;
kes kuuleb Jumala Sõna ja ka teeb selle järgi,
olemata kangekaelne.
Ega me usklikud ju ometi ole kangekaelsed?
Või oleme?
Või mida sa arvad?
No oleme ikka küll!
Tean kasvõi omast käest, et olen vahel kangekaelne olnud
ja ma ei taha seda mitte,
sest kangekaelsed kujud näitavad Jumalale kukalt stiilis:
"Ma pole sinuga nõus ja mul on asjast oma arvamus."
Jumal ütleb: "Heakene küll, las sul siis olla oma arvamus.
Samas kui minu mõtted ja arvamused on need,
mis ka peavad ja toimivad.
Seda siis nende eludes, kes need vastu võtavad
ja need ka välja elavad."
Kes oma tegude kaudu need välja elavad.
Jeesus räägib siin siis aardest.
Kui mõelda sellele, kuidas see aare toimib
ja kuidas see me kaudu esile tuleb,
siis esmalt väljendub see me mõttemaailma ja tahte kaudu.
Me mõttemaailm ehk süda peaks keskenduma kõigele sellele,
mis on taevas
ja kõigile taevalikele, igavikulistele asjadele.
Kõigele nähtamatule,
mis on samas reaalsem kui see nähtav maailm.
Nähtavad asjad võivad sageli eksitada meid,
samas kui meis on siiski Püha Vaim,
kes õpetab ja suunab meid alati õigesse suunda.
Piibel ütleb, et Jumal elab meie keskel
ja kui uurida lähemalt, mida see tähendab,
siis see tähendab seda,
et Püha Vaim hoiab ja kaitseb meid me piiride siseselt.
Kui oleme langetamas valesid valikuid,
on Ta seal, et peatada meid
ja öelda: "Pea nüüd hoogu! See on vale valik!"
Seetõttu ära mine seda teed,
kuna muidu jääd ilma Jumala õnnistustest.
Roomlastele 15:27 on kirjakoht,
mis räägib meile samuti taevastest aaretest.
Roomlastele 15:27
"...sest kui paganad on saanud osa nende vaimulikest andidest..."
Siin on juttu sellest, kuidas kogudus aitas Jumala rahvast
ühiste andide kaudu,
millest said osa ka paganad.
Nad said osa kristlaste vaimulikest andidest.
Need meis olevad vaimulikud aarded...
Me ei saa panna neile mingitki hinnasilti,
sest see hind on juba makstud.
Jeesus Kristus maksis oma verega kalli hinna
meie hingede päästmise eest.
Samas aga ei saa me vaimulik elu jääda vaid päästekogemuse tasemele,
vaid me peame minema sealt edasi,
uuendades pidevalt oma meeli nii Jumala Sõna kui Püha Vaimu läbi.
Ühtlasi aga ka uute väljakutsete kaudu,
sest väljakutsed on need, mille kaudu me kasvame.
Lisaks sellele kasvab siis ka me usk, tunnetus ja armastus.
Kuigi kõik need asjad on juba meis olemas.
Küsimus vaid on, palju need meist välja paistavad?
Mõtle korra Moosese peale.
Heebrealastele 11:26 on öeldud:
"Sest Egiptuse aaretest suuremaks rikkuseks
pidas ta teotust Kristuse pärast..."
Jumala Sõna hoiatab meid,
et paljud, kes igatsevad saada maises mõttes rikkaks,
on kaotanud oma usu Jeesusesse ja koormavad end paljude muredega.
Jeesus aga ütleb Luuka 12:15:
Vaadake ette ja hoiduge igasuguse ahnuse eest,
sest külluseski ei olene kellegi elu sellest, mis tal on!”
Mõtle sellele.
Jeesus manitseb meid hoiduma kõigest ahnusest.
Me teame, et ahnus on üks lihaliku loomuse viljadest.
Miski, mis kuulub nö me vana loomuse juurde.
Kui aga Jeesus ütleb siin: "Hoiduge igasuguse ahnuse eest!",
siis inglise keeles on öeldud: "Olge teadlikud või valvel."
Vaatasin ka, mida see kreeka keeles tähendab
hoiduda igasuguse ahnuse eest või olla valvel selles osas,
siis leidsin selle kohta järgnevad mõtted:
"Ole ettevaatlik ahnuse suhtes ja hoia end sellest täiega eemale,
sest selles ei peitu külluslikkust
ja see ei saa ka kellelegi elu anda."
Mõtlesin üks päev sellele Tais juhtunud loole,
kus 12 poissi ühes oma treeneriga ühte koopasse lõksu jäid.
Milline päästeoperatsioon see alles oli,
et päästa need poisid ja nende treener.
Kogu maailma teabevahendid vahendasid seda lugu
ja nende olukorrast räägiti nii ööd kui päevad.
Ja ma mõtlesin: "Oh armas aeg!"
Me kristlastena peaks pöörama tähelepanu sellele,
kuidas maailm inimesi päästab.
Kiirabi ja tuletõrje kihutavad sireenide huilates kohale.
Haigla personal üritab anda endast parima,
et hoida inimesi elus.
Meie aga, kes me oleme usklikud,
peaksime olema veelgi enam sellised kanalid,
kes tunnistavad Jeesusest Kristusest
ja jagavad inimestega Jumala armastusest, armust,
armulikkusest ja headusest.
Sellest, kuidas Jumalal on head mõtted ja plaanid
nende elude suhtes.
Me peaks alati aitama, julgustama, innustama ja austama üksteist.
Seda eriti veel Kristuse Ihus.
Me peame aitama ja julgustama üksteist minema edasi.
Peaksime üksteise austamises jõudma üksteisest ette.
See on see, mida Piibel meile õpetab
ja me peaks tõesti olema selle täitjad ning mitte vaid kuuljad,
pettes iseennast.
Sest kes kuuleb Jumala Sõna, aga ei tee selle järgi,
on kui inimene, kes vaatab peeglisse
ja unustab siis peagi, milline ta välja näeb.
Meie aga oleme need, kes võtavad kuulda Jumala Sõna
ja ka tegutsevad vastavalt sellele.
Kas pole nii?
See tähendab sõnakuulelikkust.
Mis puutub ahnusesse, siis see röövib inimestelt kindla aluse.
See röövib neilt jumalakartliku elu.
Hingevaenlane pani Jeesuse proovile, kiusates Teda kõrbes.
Ta pakkus Jeesusele kogu maailma rikkust ja vara.
"Kui vaid kummardud mu ees, annan kõik selle sulle."
Jeesus aga ütles, et ainus, keda kummardada, on Jumal
ja Tema on ainus, kelle poole palvetada.
Nii on.
Hingevaenlane aga püüab meid ahvatleda
ja panna meid eemalduma
Jumala plaanidest.
Meie sees elav Püha Vaim aga aitab meid selles loos,
sest Ta on ka Jumala ees vastutav meie eest.
Püha Vaim, kes on isik, elab meie sees.
Ta kuuleb meid ja kõnetab meid,
Tal on tunded.
Kui me oleme Püha Vaimu templid, aga ei järgi Tema juhtimist...
Kui me ei järgi Püha Vaimu ja Jumala Sõna juhtimist,
siis oleme jäetud vaid oma mõistuse ja arusaamiste hoolde.
Kuid see ei tohiks olla nii,
sest Jumal pole piiratud vaid me mõistuse- ja arusaamisega.
Ta ulatub palju kõrgemale ja kaugemale.
Ta on kõigist olukordadest alati ees ja üle
ja me peaks olema seal koos Temaga.
Sest kõik Temas peituvad aarded,
on ka meie kui uuestisündinud kristlaste sees.
Koguduste vaimulike juhtide ülesanne on aga aidata sul liikuda edasi,
et jõuaksid nende aarete- ja varalaegasteni,
mis on peidus sinus eneses Kristuse läbi.
Halleluuja!
Sa rüütasid end Jeesusega, kui Ta vastu võtsid
ja sa oled Tema oma.
Jeesus ütles siis: "Hoiduge!",
mis tähendab: vaadake, tajuge, märgake.
Seda sõna kasutatakse tihti siis, kui näeme midagi oma meelte kaudu.
Olen oma varasemateski saadetes õpetanud,
kuidas meie meeled on kui värav.
Olgu selleks väravaks siis me hing või vana lihalik loomus.
Oled sa usklik või mitte - su oma meeled on selleks väravaks.
Jeesus aga ütles,
et peame koondama oma meeled sellele, mis on üleval taevas
ja mitte sellele, mis on maa peal.
Seal, kus on su aare, seal on ka su süda.
Me peame mõistma,
et see vaimulik varaait sinus
peab saama nähtavaks ka teistele inimestele.
Sest sa pole enam tavaline inimene,
kes on vaimsete asjade suhtes pime ja kurt.
Sa oled saanud nägijaks ja kuuljaks.
Jeesus ütles tihti: "Kel kõrva on kuulda, see kuulgu!"
Ka Piibel ütleb tihti:
"Kel kõrva on kuulda, see kuulgu, mida Jumala Vaim ütleb."
Vaatame Efeslastele 4:17-19.
"Ma ütlen seda nüüd ja tunnistan Issandas,
et keegi teist ei elaks enam nii,
nagu paganad elavad oma tühises meeles,
olles oma mõtlemisega sattunud pimedusse
ning võõrdunud Jumala elust
neis oleva teadmatuse ja südame paadumuse tõttu.
Nende tunnetus on nüristunud
ja nad on loovutanud end kõlvatusse tegema ahnelt kõike roppust."
Kas pole mitte huvitav?
Nad on ahnelt tegemas seda kõike.
Siinkohal on oluline mõista,
et need tekstid olid mõeldud kogudusele
ja mitte uskmatutele.
Need polnud mõeldud mitteusklikele,
vaid koguduse liikmetele, kellele siis Paulus kirjutas.
Me peame loobuma kõigest,
mis kurvastab meie sees elavat Püha Vaimu.
Jumala Sõna ütleb väga selgelt, et me ei kurvastaks Püha Vaimu,
kes on antud meile kui pitseriks kuni päästepäevani.
Me ei tohi kurvastada Püha Vaimu.
Püha Vaim on sinu poolt.
Ta on sinu kaitsja, abimees, õpetaja, juht ja treener.
Ta on see, kes juhendab ja treenib sind.
Saad alati küsida, mida Tema millestki arvab
ja Ta vastab sulle.
Ja see, mida Ta vastab, on alati kooskõlas Jumala Sõnaga.
Seetõttu on see kõik nii ülimalt turvaline.
Need aarded aga, mis meis on -
me võtame need endaga igavikku kaasa.
Need on miski, mida koi ei söö ja rooste ei riku
ja mida varas ei saa meilt röövida, halleluuja!
Muide, tead mis?
Palk on miski, mida saame oma teenete eest
ja mitte armust.
Pääste on see, mille saame armu kaudu
ja meile antakse armu armu peale.
Jumal vaatab me peale alati läbi armu prisma.
Kristuse kaudu tulid nii arm kui tõde.
Vana Testamendi inimesed püüdsid olla Jumalale meelepärased
läbi sõnakuulelikkuse,
kuid Uue Testamendi ajastul oleme me Jumalale vastuvõetavad
vaid läbi Jeesuse Kristuse.
Mitte vaid läbi sõnakuulelikkuse, vaid ainuüksi läbi Jeesuse Kristuse.
Kui aga oleme sõnakuulelikud, tulevad ka meis peituvad aarded esile
ja saavad mitmel erimoel käiku lastud.
Läbi me sõnade ja läbi Jumala mõjutuste me elus.
Seda igaühe meie läbi.
Me mõttemaailm peab täielikult muutuma,
et olla Jumalale meelepärane.
Nagu Paulus ütles: "Kui tahan olla Jumalale meelepärane
ei saa ma olla samaaegselt inimestele meelepärane.
Ja kui ma tahan olla inimestele meelepärane,
ei saa ma olla Jumala ja Jeesuse Kristuse järgija."
See on kui üks võimuvõitlus
ja taandub sellele, millele su meel ning mõtted keskenduvad.
Kellele sa tahad olla meelepärane?
Loomulikult peame me olema armastavad, armulised ja andestavad.
Muidugi peame.
Kui anname kellelegi andeks, siis see on andeks antud
ja me ei pea seda enam meeles.
Kas on nii?
Sest kui Jumal meile andestab,
pole seda asja enam Tema silmis olemas.
Seda pole enam olemas!
See on ära pühitud ja seda pole enam olemas!
Ei mingeid tõestusmaterjale enam, sest need on kustutatud.
See kõik on Kristuses tühistatud. Halleluuja!
Mõtle, milline aare sul on!
Jeesus Kristus, Tema Sõna, tõotused ja vägi.
Lisaks veel Püha Vaim, kes elab su sees
ja inglid, kes tegutsevad sinu palvete ja anumiste peale.
Halleluuja!
Sa saad olla Tema tunnistaja.
Ütlen vaid nii palju,
et peame õppima tunnistama oma kodukandis Jeesusest
ja olema Tema kanaliteks.
Peame kandma head hoolt Jeesuse varaaida eest
ja olema ustavad Jumalale oma viimse kui hingetõmbeni.
Peame olema ustavad oma Jumalale.
Peame armastama inimesi ja olema neile armulised,
sest see on see, mida Jumal teeb.
Jumal ise ütleb enda kohta, et Ta on armastus.
Ta on armastus.
Ta on armastus ja me oleme ka sündinud armastusest.
"Sest nõnda on Jumal maailma armastanud,
et Ta oma ainusündinud Poja on andnud..."
Ühtlasi ütles ka Jeesus:
"Ma olen armastanud teid selle armastusega,
millega Isa mind on armastanud."
Nii et armsad, püüame ikka ja jälle vaid armastada ja armastada,
olles armulised ja andes andeks. Ikka ja jälle.
Me poeg Aamos ütles kord mulle ja mu mehele:
"Ema ja isa, te armastate mind liiga palju.
Te tõesti armastate mind liiga palju."
Wau!
Me taevane Isa armastab meid ka liiga palju.
Kuid kiitus Issandale, et Ta meid armastab
ja et Ta soovib elada koos meiega.
Meis on kõik Tema õnnistused.
Ta on varustanud meid Jeesuse läbi kogema õnnestumist.
Palvetame veel lõpetuseks.
Tänu sulle kallis taevane Isa, et oled meie poolt ja mitte meie vastu.
Võta me elust kõik see,
mis pole sulle meelepärane ja mis on sinu vastu.
Pühi see ära!
Me tahame alistuda sinu tahtele
ja olla mõjutatud sinu Sõna ning Vaimu poolt.
Ühtlasi aga kingi meile sõpru, kes armastavad sind
kogu oma südamest, meelest ja jõust
ja kes armastavad oma ligimest nagu iseennast.
Kallis taevane Isa, kingi meile selliseid sõpru,
kellega koos jagada Kristusest
ja olla tunnistuseks ning valguseks selles pimedas maailmas.
Toogu me elud au sinu nimele, aamen.
Kõike head!
Meil on eesõigus teha siin maa peal Jumalariigi tööd,
tehes iga päev midagi head.
Nii on meil kõigil ka võimalus toetada TV7't,
helistades 900 1770 (kõne hind 10 eurot)
või tehes pangaülekande, leides me andmes www.tv7.ee
Nii saame olla õnnistuseks paljudele.
Aitäh sulle!
Tõlge: Anne-Ly Raukas